Ranchi : अखिल झारखंड प्राथमिक शिक्षक संघ की रांची जिला इकाई ने शिक्षकों की पदस्थापना के विरोध में सोमवार को रांची उपायुक्त से मुलाकात की. शिक्षक संघ के प्रदेश अध्यक्ष विजेंद्र चौबे ने रांची उपायुक्त को बताया कि किस प्रकार जिला शिक्षा अधिकारियों ने शिक्षकों का पदस्थापन नियमों के विरुद्ध किया है. इस संदर्भ में शिक्षक संघ ने उपायुक्त को ज्ञापन सौंपा. इसके बाद शिक्षकों द्वारा नियम विरुद्ध युक्तीकरण के खिलाफ अल्बर्ट एक्का चौक पर प्रदर्शन किया गया.